
                                                 Nr.4c-3/281/2013
BIROUL PERMANENT
AL

CAMEREI DEPUTAŢILOR



În conformitate cu prevederile art.137 din Regulamentul Camerei Deputaţilor, republicat, cu modificările şi completările ulterioare, vă înaintăm, alăturat, Raportul asupra cererii de reexaminare a Legii pentru aprobarea Ordonanţei de urgenţă a Guvernului nr.57/2013 privind modificarea şi completarea Legii nr.220/2008 pentru stabilirea sistemului de promovare a producerii energiei din surse regenerabile de energie, transmisă cu adresa nr.P.L.x 227/2013/2014 din 10 februarie 2014.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art. 75 din Constituţia României, republicată, Camera Deputaţilor este Cameră decizională.
PREŞEDINTE,

Iulian Iancu

                                                                                 Nr.4c-3/281/2013
R A P O R T

asupra cererii de reexaminare a Legii pentru aprobarea Ordonanţei de urgenţă a Guvernului nr.57/2013 privind modificarea şi completarea Legii nr.220/2008 pentru stabilirea sistemului de promovare a producerii energiei din surse regenerabile de energie


În conformitate cu prevederile art. 137 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, spre dezbatere şi avizare în fond, cu cererea de reexaminare a Legii pentru aprobarea Ordonanţei de urgenţă a Guvernului nr.57/2013 privind modificarea şi completarea Legii nr.220/2008 pentru stabilirea sistemului de promovare a producerii energiei din surse regenerabile de energie, transmis cu adresa nr.P.L.x 227/2013/2014 din 10 februarie 2014, înregistrată la comisie sub nr.4c-3/281 din 11 februarie 2014.


Această lege, adoptată de Camera Deputaţilor şi de Senat, cu respectarea prevederilor art.75 şi ale art.76 alin.(2) din Constituţia României, republicată, a fost transmisă, spre promulgare, Preşedintelui României la data de 19 decembrie 2013.



În conformitate cu dispoziţiile art. 77 alin. (2) din Constituţia României, republicată, Preşedintele României a formulat cererea de reexaminare asupra legii transmisă spre promulgare,  apreciind că prin lege se modifică schema de ajutor de stat privind acordarea certificatelor verzi, fără  notificarea Comisiei Europene, aşa cum ar fi fost necesar potrivit articolului 108 alin.3 al Tratatului privind funcţionarea Uniunii Europene. Potrivit  Cererii de reexaminare, Comisia Europeană a sesizat acest aspect prin două scrisori trimise în 24 iunie şi 3 octombrie 2013 Reprezentanţei Permanente a Comisiei Europene, prin care se precizează că nu a fost transmisă nici o prenotificare în acest sens.


Senatul, în calitate de primă Cameră sesizată, a respins cererea de reexaminare în şedinţa din 10 februarie 2014.


Potrivit dispoziţiilor art. 137 alin.(2) din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a reluat dezbaterile asupra  legii în raport cu observaţiile formulate în cererea de reexaminare.



Membrii Comisiei pentru industrii şi servicii au examinat proiectul de lege în şedinţa din 11 februarie 2014.



La lucrările comisiei au fost prezenţi 24 de deputaţi din totalul de 25 de membri ai comisiei.

                    Din partea Departamentului pentru energie au participat, ca invitaţi, domnul Maricel Popa – Secretar de stat, dl. Bogdan Pandelică – Subsecretar de stat şi din partea ANRE: domnul Emil Calotă – vicepreşedinte.



În urma dezbaterilor şi ca urmare a analizării punctului de vedere al Departamentului pentru Energie, membrii comisiei au constatat că:  

- Prenotificarea a fost depusă  la Comisia Europeană, în data de 02.08.2013,  fiind înregistrată în SANI (State Aid Notification Interactive System)  sub indicativul SA 37177 2013/PN- Modificări aduse schemei de sprijin prin certificate verzi, Comisia confirmând primirea prenotificării în 03.10.2013. 

- Departamentul pentru Energie a consultat Consiliul Concurenţei privind posibilitatea notificării consolidate a măsurilor cuprinse în ordonanţă şi a celor dispuse prin legea de aprobare  şi Consiliul Concurenţei a recomandat ca notificarea să fie reluată după adoptarea de către Parlament a Legii privind aprobarea OUG nr.57/2013, în forma promulgată. 

- Se impune ca pentru realizarea notificării să fie de urgenţă finalizată procedura legislativă şi să fie promulgată legea de aprobare a ordonanţei.

În urma examinării cererii de reexaminare formulată de Preşedintele României şi a legii, precum şi a opiniilor exprimate de membrii comisiei, s-a hotărât, cu majoritate de voturi,  respingerea  cererii  de reexaminare. Din analiza textului Legii trimise la promulgare în decembrie 2013, membrii comisiei au constatat că legea de pentru aprobarea Ordonanţei de Urgenţă a Guvernului nr. 57/2013, aflată în reexaminare are prevederi legate de termene care au fost deja împlinite. Din acest motiv, pentru a respecta principiul neretroactivitatăţii legii, prevăzut la art. 15 alin. (2) din Constituţia României, republicată,  precum şi prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare, se impun anumite corecţii şi, se supune plenului Camerei Deputaţilor, spre dezbatere şi adoptare, Legea pentru aprobarea Ordonanţei de urgenţă a Guvernului nr.57/2013 privind modificarea şi completarea Legii nr.220/2008 pentru stabilirea sistemului de promovare a producerii energiei din surse regenerabile de energie, cu amendamente admise, care sunt redate în Anexa care face parte integrantă din prezentul raport.


În raport de obiectul şi conţinutul său, Legea face parte din categoria legilor ordinare.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.
Anexă

A M E N D A M E N T E     A D M I S E
	Nr.

crt.
	Textul OUG nr.57/2013
	Text Legii supus reexaminării
	Amendamente admise
	Motivaţia

	0
	1
	2
	3
	4

	1.
	​​​___________

	3. La articolul I, după punctul 1 se introduc trei noi puncte, punctele 11 – 13, cu următorul cuprins: 
„11. Litera b) a alineatului (8) al articolului 3 se abrogă. 
12. La articolul 4, alineatul (4) se modifică şi va avea următorul cuprins: 
«(4) Cotele anuale obligatorii de energie electrică produsă din surse regenerabile de energie care beneficiază de sistemul de promovare prin certificate verzi pentru perioada 2010-2013 sunt următoarele: 2010 - 8,3%; 2011 - 10%; 2012 - 12%; 2013 - 14%.»
13. La articolul 4, după alineatul (4) se introduc trei noi alineate, alineatele (41) – (43), cu următorul cuprins: 
«(41) Începând cu anul 2014, ANRE monitorizează anual cotele anuale realizate de energie electrică produsă din surse regenerabile de energie care beneficiază de sistemul de promovare prin certificate verzi şi în funcţie de gradul de realizare a obiectivului naţional şi impactul la consumatorul final, estimează, publică pe site-ul propriu şi informează Guvernul până la data de 30 iunie a anului curent asupra nivelului cotei anuale obligatorii de energie electrică produsă din surse regenerabile de energie care beneficiază de sistemul de promovare prin certificate verzi pentru anul următor. 

(42) Pentru perioada 2015-2020, cota anuală obligatorie de energie electrică produsă din surse regenerabile de energie care beneficiază de sistemul de promovare prin certificate verzi se stabileşte anual şi se aprobă prin hotărâre a Guvernului, la propunerea Departamentului pentru Energie, în termen de 60 de zile de la data comunicării acesteia de către ANRE. 

(43) Prin excepţie de la prevederile alin. (41) şi (42), ANRE calculează pentru anul 2014, până la data de 31 ianuarie 2014, cota de energie electrică produsă din surse regenerabile de energie care beneficiază de sistemul de promovare prin certificate verzi, o publică pe site-ul propriu, informează Guvernul asupra nivelului acesteia şi se aprobă prin hotărâre a  Guvernului, la propunerea Departamentului pentru Energie, până cel târziu la data de 31 martie 2014.»” 


	Nemodificat
Nemodificat

13. La articolul 4, după alineatul (4) se introduc două noi alineate, alineatele (41) şi (42), cu următorul cuprins: 
Nemodificat

Nemodificat

Se elimină
	Anunţarea cotei obligatorii estimate de achiziţie de certificate verzi pentru anul 2014, înainte de intrarea în vigoare a Legii conduce la o creştere a impactului certificate verzi in factura consumatorului final de energie electrică de la 34 lei/MWh in prezent, la circa 60 lei/MWh imediat după anunţarea cotei estimate de achiziţie certificate verzi pentru anul 2014 (cota estimată de achiziţie de certificate verzi pentru operatorii economici cu obligaţie de achiziţie certificate verzi pentru anul 2014 fiind de 0,32 CV/MWh la preţul mediu ponderat de tranzacţionare al CV de cca. 187 lei/MWh).



	2.
	________
	4. La articolul I, după punctul 2 se introduc două noi puncte, punctele 21 şi 22, cu următorul cuprins: 
„21. La articolul 4, după alineatul (7) se introduce un nou alineat, alineatul (71), cu următorul cuprins: 
«(71) Prin excepţie de la prevederile alin. (7), pentru anul 2014, ANRE calculează şi publică pe site-ul propriu până la data de 31 ianuarie 2014, cota anuală obligatorie de achiziţie de certificate verzi estimată, numărul de certificate verzi estimate a fi emise pe baza informaţiilor privind energia electrică estimată a se produce din surse regenerabile de energie şi consumul final de energie electrică.» 

22. La articolul 4, alineatul (10) se abrogă.”
	4. La articolul I, după punctul 2 se introduce un nou punct, punctul 21, cu următorul cuprins: 
Se elimină

21.Nemodificat
	Anunţarea cotei obligatorii estimate de achiziţie de certificate verzi pentru anul 2014, după  intrarea în vigoare a Legii conduce la un impact al certificatelor verzi in anul 2014 in factura consumatorilor finali de cel puţin 33 lei/MWh (la o cotă estimată de energie electrică produsă din surse regenerabile de energie care beneficiază de sistemul de promovare prin certificate verzi in anul 2014 de 11,5% din consumul final brut de energie electrică şi la o cotă estimată de certificate verzi de 0,25 CV/MWh).

 In ceea ce priveşte impactul in factura consumatorului final imediat după anunţarea cotei estimate de achiziţie certificate verzi pentru anul 2014, acesta poate fi zero până când furnizorul achiziţionează certificate verzi pentru anul 2014, cca. 33 lei/MWh dacă funcţionează mecanismele de piaţă de CV sau cca. 46 lei/MWh dacă furnizorul achiziţionează certificate verzi pentru anul 2014 la preţul actual.


	3.
	________
	________
	Art.III. - (1) Prin excepţie de la prevederile  art.4 alin. (41 ) şi (42) din Legea nr. 220/2008 pentru stabilirea sistemului de promovare a producerii energiei din surse regenerabile de energie, cu modificările şi completările ulteriare, astfel cum a fost modificată şi completătă prin preventa lege, Autoritatea Naţională de Reglementare în domeniul Energiei calculează, pentru anul 2014, cota de energie electrică produsă din surse regenerabile de energie care beneficiază de sistemul de promovare prin certificate verzi, o publică pe site-ul propriu, în maximum 3 zile de la intrarea în vigoare a prezentei legi, informează Guvernul asupra nivelului acesteia şi se aprobă prin hotărâre a Guvernului, la propunerea Departamentului pentru Energie,  până cel târziu la data de 31 martie 2014.  

(2) Prin excepţie de la prevederile art.4 alin. (7) din Legea nr. 220/2008 pentru stabilirea sistemului de promovare a producerii energiei din surse regenerabile de energie, cu modificările şi completările ulteriare, astfel cum a fost modificată şi completătă prin preventa lege, pentru anul 2014, Autoritatea Naţională de Reglementare în domeniul Energiei calculează şi publică pe site-ul propriu, în maximum 3 zile de la intrarea în vigoare a prezentei legi, cota anuală obligatorie de achiziţie de certificate verzi estimată, numărul de certificate verzi estimate a fi emise pe baza informaţiilor privind energia electrică estimată a se produce din surse regenerabile de energie şi consumul final de energie electrică.

	În vederea evitării unor consecinţe ireversibile în zona consumatorilor finali din România (mari consumatori industriali care pot pierde competitivitatea produselor lor şi reloca în afara României fabricaţia produselor respective, precum şi consumatorii casnici şi efectele sociale asociate), se impune actualizarea sintagmei “până la data de 31 ianuarie 2014” prevăzută la art. I, punctele 3 şi 4 cu următoarea formulare: “în maximum 3 zile de la data intrării în vigoare a prezentei legi”.




                                               PREŞEDINTE,                                                                SECRETAR,
                                                 Iulian Iancu                                                                   Antal Istvan
Consilier parlamentar,
Silvia Vlăsceanu

